
Loa andmine laenulepingu muutmiseks
1. ASJAOLUD JA MENETLUSE KÄIK

MTÜ Narva Spordikeskus, regitrikood 80197100, ja Narva linna vahel 16.04.2004.a. sõlmitud Lepingu alusel edastab mittetulundusühing Narva linnale kasutamiseks 60% lahtioleku ajast Lepingus ettenähtud tasu eest. Kooskõlas 26.10.2006.a. tehtud Lepingu muudatusele on Narva Linna poolt tasutava tasu suurus  405’000 (nelisada viis tuhat) krooni kuus. Nimetatud summa arvelt teostab MTÜ Narva Spordikeskus AS-le SEB Pank 16.04.2004.a. laenulepinguga nr. 1320074000410 ettenähtud makseid.

Käesoleval hetkel kajastatakse MTÜ Narva Spordikeskus kohustusi ja varasid Narva linna bilansis.

01.10.2010.a. MTÜ Narva Spordikeskus pöördus mittetulundusühingu Narva linna poolse esindaja hr. Tarmo Tammiste poole taotlusega lubada sõlmida AS-ga SEB Pank kokkuleppe 16.04.2004.a. laenulepinguga nr. 1320074000410 muutmisest. Nimetatud kokkuleppe tulemusel tekkis MTÜ-l Narva Spordikeskus võimalus mitte tasuda laenu põhiosa kahe kuu jooksul. 
Maksepuhkuse tulemusel moodustatakse vabavahendid summas 455’329,49 (nelisada viiskümmend viis tuhat kolmsada kakskümmend üheksa krooni ja 29 senti) Eesti krooni. MTÜ Narva Spordikeskuse taotluse kohaselt kasutab MTÜ Narva Spordikeskus nimetatud vahendeid MTÜ Narva Spordikeskus võlgade tasumiseks. 

2.    ÕIGUSLIKUD ALUSED

Kohaliku omavalitsuse korralduse seadus § 35 lg. 4 näeb ette, et kui sihtasutusel on mitu asutajat või kui äriühingus osaleb lisaks linnale või vallale ka teisi osanikke või aktsionäre, samuti kui vald või linn osaleb liikmena mittetulundusühingus, otsustab osalemise ja selle lõpetamise valla- või linnavolikogu. Muus osas teostab osaniku-, aktsionäri-, asutaja- või liikmeõigusi valla- või linnavalitsuse poolt nimetatud isik. 

Mittetulundusühingu linna poolne esindaja teostab linna kohustusi ja õigusi linna nimel. Seega võib linna esindaja edastada kõik oma kohustusega seotud küsimused lahendamiseks vastavale linnaorganile või -asutustele.

Mainitud juhul ei tekki vajadust muuta linna eelarvet või muuta linna poolt tasutavate summade tasumise eesmärki, kuna 16.04.2004.a Lepingu p. 3.1. kohaselt makseid MTÜ-le Narva Spordikeskus teostatakse osutatud teenuste tasumiseks ja maksepuhkus ei muuda linna eelarvest eraldavaid summasid.

Teiselt poolt maksepuhkuse kasutamist kajastatakse Narva linna bilansis.

Vastavalt Kohaliku omavalitsuse korralduse seaduse § 30 lg. 1 p. 3 kohaselt linnavalitsus lahendab ja korraldab kohaliku omavalituse elu küsimusi, mis ei kuulu volikogu pädevusse.

Nimetatud juhul käsitletakse eraõigusliku isiku poolt tasuvate kohustuste ümberjaotamist, mida tuleb kajastada linna bilansis. Linna raamatupidamise küsimused kuuluvad Narva Linnavalitsuse pädevusse. 

Võttes arvesse eelviidatud asjaolusid on mittetulundusühingu Narva linna poolsel esindajal õigus edastada MTÜ Narva Spordikeskuse taotlust Narva Linnavalitsusele lahendamiseks ja Narva Linnavalitsus on otsusevõimeline nimetatud taotluse lahendamiseks.
3. OTSUS

3.1.  Lubada MTÜ-le Narva Spordikeskus (registrikood 80197100) muuta 16.04.2004.a. laenulepingut nr. 1320074000410 niimoodi, et MTÜ Narva Spordikeskusele esitatakse maksepuhkus laenumaksete põhiosa tasumises kaheks kuuks.
3.2. Kohustada MTÜ Narva Spordikeskust maksepuhkuse tulemusel vabastatud summad kulutada kommunaalmaksete, palgavõlgnevuste tasumiseks. Muude tarnijate nõude tasumine toimub Narva linna esindajaga kooskõlastamisel.
3.3. Kohustada MTÜ Narva Spordikeskuse juhatust esitama maksepuhkusest vabastatud summade kasutamise aruannet Narva Linnavalitsuse Rahandusametile ja Narva Linna Arenduse ja Ökonoomika Ametile.
4. RAKENDUSSÄTTED

4.1. Korraldus jõustub seadusega ettenähtud korras.

 4.2. Korraldust on võimalik vaidlustada Tartu Halduskohtu Jõhvi kohtumajas 30 päeva jooksul arvates korralduse teatavakstegemisest.

